خاریجی ایشلر ناظیری مولود چاووش اوغلو قطر بحرانی ایله باغلی ژوئن‌ین 8-ده لیتوانین پایتاختی ویلنیوس-ا ائدجگی رسمی سفری تاخیره سالدی.
لیتوای خاریجی ایشلر ناظیرلیگی‌نین آچیقلاماسینا اساساً، چاووش اوغلو لیتوانین خاریجی ایشلر ناظیری لیناس لینکویسیوس-ه زنگ ائده‌رک سفری تاخیره سالیندیغینا گؤره متاثر اولدوغونو دیله گتیردی و سفرین ایکی طرفین اویغون گؤردوگو بیر تاریخده رئاللاشماسینا اومید ائتدیگینی بیلدیردی.
قئید ائده ک کی، چاووش اوغلونون ان سون ایکی ایل اول لیتوانی-یا سفر ائدیب و لیتوانین خاریجی ایشلر ناظیری لینکویسیوس ایسه آوقوستون 22-ده تورکیه‌ده سفرده ایدی.
لینکویسیوس فتح الله چی ترور تشکیلاتی‌نین 15 ژوئن چئوریلیش جهدین‌دن سونرا تورکیه‌یه سفره گلن ایلک آوروپا بیرلیگی و ناتو خاریجی ایشلر ناظیری ده اولوب.
دیگر طرف‌دن خاریجی ایشلر ناظیری چاووش اوغلو قطر بحرانی‌نین حلی ایله علاقه‌ دار تلفون دیپلوماسی‌سینی داوام ائتدیر.
ناظیر همین چرچیوه‌ده قطرین خاریجی ایشلر ناظری شیخ محمد بین عبدالرحمان آل ثانی ایله دونن آخشام تلفونلا دانیشدی.
دیپلوماتیک منبع‌لردن الده ائدیلن معلوماتا اساساً، ایکی ناظیر تلفون دانیشیغیندا کؤرفز بؤلگه‌سین‌دکی سون وضعیتی موذاکیره ائتدیلر.
چاووش اوغلو همچنین رومانی و بولقاریستانین خاریجی ایشلر ناظیرلری ایله ده تلفونلا دانیشدی.
